Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 693/12/2201	Dunajská Streda, 7.11.2013
EEČ : 2-16-241-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 03. decembra 2011 v presne nezistenom čase, v Dunajskej Strede, na Vámbéryho námestí č. 53/6, si prisvojil notebook zn. Pacard Bell, bielej farby zakúpený za 578,- eur, ktorý patril XXXXX a to tak, že po predchádzajúcej dohode, pod zámienkou nainštalovania softvéru v maďarskom jazyku tento notebook prevzal od menovanej, za čo mu zaplatila 20,- eur, pričom notebook a ani sumu 20,- eur jej nevrátil, čím Eve Oláhovej spôsobil škodu vo výške 505,- eur.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obv. XXXXX sa dopustil skutku tak, ako to je uvedené vo výrokovej časti tohto uznesenia a jeho trestné stíhanie je dôvodné. 

     	XXXXX sa k spáchaniu predmetného prečinu priznal, pričom vo svojej výpovedi podrobne opísal jeho priebeh. Svoje konanie oľutoval a poškodenej spôsobenú škodu uhradil. 

           XXXXX vo svojej výpovedi  taktiež podrobne opísala priebeh skutku, pričom  obvineného z jeho spáchania jednoznačne usvedčila. Uviedla, že predmetný notebook zakúpila v Rakúskej republike za 578 eur, čo preukazujú doklady o jeho zakúpení na č.l.18 - 19 vyšetrovacieho spisu. Sumu 20 eur obvinenému odovzdala, lebo tento jej sľúbil, že jej za ňu nainštaluje do notebooku softvér v maďarskom jazyku. Obvinený jej však notebook a ani peniaze za inštaláciu softvéru už nevrátil späť.  

	Z odborného vyjadrenia  na č.l. 17 vyšetrovacieho spisu vyplýva, že  predmetný notebook mal v čase skutku hodnotu 485 eur. 

	Na č.l. 20 vyšetrovacieho spisu sa nachádza ústrižok poštovej poukážky, ktorý dokladuje, že obvinený poškodenej zaplatil celkovú škodu vo výške 505 eur (485 eur predstavuje hodnota predmetného notebooku a 20 eur finančnú hotovosť, ktorú poškodená odovzdala obvinenému za inštaláciu softvéru).

Obvinený doposiaľ nebol  súdne trestaný. Z miesta bydliska nie je bližšie hodnotený.   
 	 
Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu prečinu sa priznal a nahradil spôsobenú škodu,  pričom v danom prípade ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obv. XXXXX  skúšobnú dobu na 1 rok. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení sa v skúšobnej dobe podľa § 217 ods. 1 Tr. por., v opačnom prípade bude v trestnom stíhaní pokračované.

     	Ak do dvoch  rokov od uplynutia skúšobnej doby nebude urobené rozhodnutie podľa § 217 ods. 2 Tr. por. bez zavinenia obvineného, bude sa mať za to, že sa osvedčil.

Poučenie:
Proti tomuto uzneseniu je prípustná sťažnosť ,   ktorú je  možné 
podať na Krajskú prokuratúru Trnava do troch dní od jeho 
                            	doručenia cestou podpísanej prokuratúry. 
                             	Sťažnosť má odkladný účinok. 

Mgr. Peter Gazdík
prokurátor